CELEX: 32011D0105
Language: hu
Date: 2011-02-15 00:00:00
Title: 2011/105/EU: A Bizottság határozata ( 2011. február 15. ) egyes olaszországi és romániai kifizető ügynökségeknek az Európai Mezőgazdasági Garanciaalapból (EMGA) finanszírozott kiadásokat érintő számláinak a 2009. pénzügyi évre vonatkozó elszámolásáról (az értesítés a C(2011) 770. számú dokumentummal történt)

16.2.2011   
            
            
               HU
            
            
               Az Európai Unió Hivatalos Lapja
            
            
               L 42/32
            
         A BIZOTTSÁG HATÁROZATA
   (2011. február 15.)
   egyes olaszországi és romániai kifizető ügynökségeknek az Európai Mezőgazdasági Garanciaalapból (EMGA) finanszírozott kiadásokat érintő számláinak a 2009. pénzügyi évre vonatkozó elszámolásáról
   (az értesítés a C(2011) 770. számú dokumentummal történt)
   (Csak az olasz és a román nyelvű szöveg hiteles)
   (2011/105/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a közös agrárpolitika finanszírozásáról szóló, 2005. június 21-i 1290/2005/EK tanácsi rendeletre (1) és különösen annak 30. cikkére, valamint 32. cikkének (8) bekezdésére,
   a mezőgazdasági alapok bizottságával való konzultációt követően,
   mivel:
   
               (1)
            
            
               A 2010/258/EU (2) és a 2010/730/EU (3) bizottsági határozat keretében a 2009-es pénzügyi évre vonatkozóan az olaszországi AGEA és ARBEA, valamint a romániai PIAA kifizetőügynökség kivételével valamennyi kifizetőügynökség számláinak elszámolására sor került.
            
         
               (2)
            
            
               Új információk megküldését és további ellenőrzések elvégzését követően a Bizottság immár határozatot hozhat az olaszországi AGEA és ARBEA, valamint a romániai PIAA kifizető ügynökség által benyújtott számlák teljességéről, pontosságáról és valóságnak való megfeleléséről.
            
         
               (3)
            
            
               Az 1290/2005/EK tanácsi rendeletnek a kifizető ügynökségek és más testületek akkreditációja és az EMGA és az EMVA számláinak elszámolása tekintetében történő alkalmazására vonatkozó részletes szabályok megállapításáról szóló, 2006. június 21-i 885/2006/EK bizottsági rendelet (4) 10. cikke (2) bekezdésének első albekezdése értelmében a szóban forgó rendelet 10. cikke (1) bekezdésének első albekezdése szerinti számlaelszámolási határozat alapján az egyes tagállamoktól behajtandó vagy számukra kifizetendő összegeket úgy kell meghatározni, hogy a szóban forgó pénzügyi évre (tehát 2009-re) vonatkozó havi kifizetéseket kivonják az adott évre vonatkozó, az (1) bekezdés szerint elismert kiadásokból. Ezt az összeget a Bizottság levonja vagy hozzáadja a számlaelszámolási határozat elfogadásának hónapját követő második hónapban felmerülő kiadásokhoz kapcsolódó havi kifizetésből/kifizetéshez.
            
         
               (4)
            
            
               Az 1290/2005/EK rendelet 32. cikkének (5) bekezdése értelmében abban az esetben, ha a szabálytalanságok miatti behajtásra a közigazgatási vagy jogi szempontból történő első ténymegállapítás időpontját követő négy éven belül, illetve – amennyiben a behajtás nemzeti igazságszolgáltatási szervek előtti eljárás tárgyát képezi – nyolc éven belül nem kerül sor, a szabálytalanságok miatti behajtás elmaradásából származó pénzügyi következmények 50 %-át az érintett tagállam viseli, 50 %-át pedig az uniós költségvetésből kell finanszírozni. A szóban forgó rendelet 32. cikkének (3) bekezdése értelmében a tagállamok az éves számlákkal együtt összesítő bevallást nyújtanak be a Bizottságnak a szabálytalanságok nyomán kezdeményezett behajtási eljárásokról. A behajtandó összegekre vonatkozó tagállami bevallási kötelezettség végrehajtásának részletes szabályait a 885/2006/EK rendelet állapítja meg. A tagállamok által 2010-ben benyújtandó táblázat mintáját az említett rendelet III. melléklete tartalmazza. A tagállamok által kitöltött táblázatok alapján a Bizottság határozatot hoz a négy, illetve nyolc évnél régebbi szabálytalanságok miatti behajtások elmaradásának pénzügyi következményeiről. Az említett határozat nem sérti az 1290/2005/EK rendelet 32. cikkének (8) bekezdésével összhangban a megfelelőségre vonatkozóan később hozandó határozatokat.
            
         
               (5)
            
            
               Az 1290/2005/EK rendelet 32. cikkének (6) bekezdése értelmében a tagállamok határozhatnak úgy, hogy a behajtási eljárást nem hajtják végre. Ilyen határozatot azonban csak abban az esetben hozhatnak, ha a behajtási eljárás során felmerült költségek és a még várhatóan felmerülő költségek összességében meghaladják a behajtandó pénzösszeget, vagy ha a behajtásra nincs lehetőség, mert az adós vagy a szabálytalanságért jogszabályi felelősséggel tartozó személyek fizetésképtelensége az érintett tagállam nemzeti jogával összhangban megállapításra és elfogadásra került. Abban az esetben, ha a határozatot a közigazgatási vagy jogi szempontból történő első ténymegállapítás időpontját követő négy éven belül vagy – amennyiben a behajtás nemzeti igazságszolgáltatási szervek előtti eljárás tárgyát képezi – nyolc éven belül meghozzák, a behajtás elmaradásából származó pénzügyi következmények 100 %-át az uniós költségvetésből kell finanszírozni. Az 1290/2005/EK rendelet 32. cikkének (3) bekezdésében említett összesítő bevallásban a tagállam feltünteti azokat az összegeket, amelyekről úgy döntött, hogy behajtásukra nem kerül sor, továbbá indokolja döntését. Ezek az összegek nem az érintett tagállamot terhelik, következésképpen azokat az uniós költségvetés fedezi. E határozat nem sérti az említett rendelet 32. cikkének (8) bekezdésével összhangban a megfelelőségre vonatkozóan később hozandó határozatokat.
            
         
               (6)
            
            
               Az érintett kifizető ügynökségek számláinak elszámolása során a Bizottságnak figyelembe kell vennie a szóban forgó tagállamok esetében a 2010/258/EU és a 2010/730/EU határozat alapján már visszatartott összegeket.
            
         
               (7)
            
            
               Az 1290/2005/EK rendelet 30. cikkének (2) bekezdésével összhangban e határozat nem sérti a Bizottság által elfogadott, az uniós szabályoknak nem megfelelő kiadásokat az uniós finanszírozásból kizáró későbbi határozatokat,
            
         ELFOGADTA EZT A HATÁROZATOT:
   1. cikk
   Az olaszországi AGEA és ARBEA, valamint a romániai PIAA kifizető ügynökségnek az Európai Mezőgazdasági Garanciaalapból (EMGA) finanszírozott kiadásokat érintő számlái a 2009. pénzügyi évre vonatkozóan elszámolásra kerülnek.
   A melléklet tartalmazza az érintett tagállamoktól e határozat alapján behajtandó, illetve részükre kifizetendő összegeket, ideértve az 1290/2005/EK rendelet 32. cikke (5) bekezdésének alkalmazásából eredő pénzösszegeket is.
   2. cikk
   Ennek a határozatnak az Olasz Köztársaság és Románia a címzettje.
   
      Kelt Brüsszelben, 2011. február 15-én.
      
         
            a Bizottság részéről
         
         Dacian CIOLOŞ
         
            a Bizottság tagja
         
      
   
   
      (1)  HL L 209., 2005.8.11., 1. o.
   
      (2)  HL L 315., 2010.12.1., 35. o.
   
      (3)  HL L 112., 2010.5.5., 17. o.
   
      (4)  HL L 171., 2006.6.23., 90. o.
   
      MELLÉKLET
      
         A KIFIZETŐ ÜGYNÖKSÉGEK SZÁMLÁINAK ELSZÁMOLÁSA
      
      
         2009. PÉNZÜGYI ÉV
      
      
         A tagállamok által visszafizetendő vagy részükre kifizetendő összeg
      
      
         Megjegyzés: 2011. évi nómenklatúra: 05 07 01 06., 05 02 16 02., 6701., 6702., 6803.
      
                  Tagállam
               
               
                   
               
               
                  2009 – A kifizető ügynökségek olyan kiadásai/célhoz kötött bevételei, amelyek esetében a számlákat
               
               
                  a + b összesen
               
               
                  Az egész pénzügyi évre vonatkozó csökkentések és felfüggesztések (1)
                  
               
               
                  Csökkentések az 1290/2005/EK rendelet 32. cikkének megfelelően
               
               
                  Összesen, beleértve a csökkentéseket és a felfüggesztéseket
               
               
                  A tagállamnak a pénzügyi évre kifizetett előlegek
               
               
                  A tagállamtól behajtandó (–) vagy annak kifizetendő (+) összeg (2)
                  
               
               
                  A 2010/258/EU határozat alapján a tagállamtól behajtott (–) vagy annak kifizetett (+) összeg
               
               
                  A 2010/730/EU határozat alapján a tagállamtól behajtott (–) vagy annak kifizetett (+) összeg
               
               
                  E határozat alapján a tagállamtól behajtandó (–) vagy annak kifizetendő (+) összeg (2))
               
            
                  elszámolták
               
               
                  elkülönítették
               
            
                  = az éves bevallásban szereplő kiadás/célhoz kötött bevétel
               
               
                  = a havi bevallásokban szereplő kiadások/célhoz kötött bevételek összesen
               
            
                   
               
               
                   
               
               
                  a
               
               
                  b
               
               
                  c = a + b
               
               
                  d
               
               
                  e
               
               
                  f = c + d + e
               
               
                  g
               
               
                  h = f – g
               
               
                  i
               
               
                  i’
               
               
                  j = h – I – i’
               
            
                  IT
               
               
                  EUR
               
               
                  4 734 018 409,62
               
               
                  0,00
               
               
                  4 734 018 409,62
               
               
                  –8 483 198,39
               
               
                  –14 355 208,39
               
               
                  4 711 180 002,84
               
               
                  4 728 063 868,22
               
               
                  –16 883 865,38
               
               
                  –2 395 176,69
               
               
                  0,00
               
               
                  –14 488 688,69
               
            
                  RO
               
               
                  EUR
               
               
                  580 639 557,26
               
               
                  0,00
               
               
                  580 639 557,26
               
               
                  –9 399 922,54
               
               
                  0,00
               
               
                  571 239 634,72
               
               
                  575 930 420,08
               
               
                  –4 690 785,36
               
               
                  0,00
               
               
                  0,00
               
               
                  –4 690 785,36
               
            
         
      
                  Tagállam
               
               
                   
               
               
                  Kiadás (3)
                  
               
               
                  Célhoz kötött bevétel (3)
                  
               
               
                  Cukoralap
               
               
                  32. cikk (= e)
               
               
                  Összesen (= h)
               
            
                  Kiadás (4)
                  
               
               
                  Célhoz kötött bevétel (4)
                  
               
            
                  05 07 01 06
               
               
                  6701
               
               
                  05 02 16 02
               
               
                  6803
               
               
                  6702
               
            
                  k
               
               
                  l
               
               
                  m
               
               
                  n
               
               
                  o
               
               
                  p = k + l + m + n + o
               
            
                  IT
               
               
                  EUR
               
               
                  204 519,71
               
               
                  –2 768 132,08
               
               
                  0,00
               
               
                  0,00
               
               
                  –11 925 076,32
               
               
                  –14 488 688,69
               
            
                  RO
               
               
                  EUR
               
               
                  –4 690 785,36
               
               
                  0,00
               
               
                  0,00
               
               
                  0,00
               
               
                  0,00
               
               
                  –4 690 785,36
               
            
         (1)  E csökkentéseket és felfüggesztéseket vették figyelembe a kifizetési rendszerben; ehhez adódnak különösen a 2009. augusztusi, szeptemberi és októberi fizetési határidők elmulasztásával járó korrekciók.
      
         (2)  A tagállamtól behajtandó vagy annak kifizetendő összegek számításánál az elszámolt kiadások esetében az éves bevallás összegét („a” oszlop), vagy az elkülönített kiadásokra vonatkozó havi bevallások összegét („b” oszlop) kell figyelembe venni.
      Az átváltáshoz a 883/2006/EK bizottsági rendelet 7. cikkének (2) bekezdése szerinti árfolyamot kell alkalmazni.
      
         (3)  Ha a célhoz kötött bevételhez tartozó rész a tagállamot illeti meg, a 05 07 01 06. rovatban kell bevallani.
      
         (4)  Ha a Cukoralap célhoz kötött bevételhez tartozó része a tagállamot illeti meg, a 05 02 16 02. rovatban kell bevallani.
      
         Megjegyzés: 2011. évi nómenklatúra: 05 07 01 06., 05 02 16 02., 6701., 6702., 6803.